ຍີ່ປຸ່ນສະກັດກັ້ນ ເຮືອຫາປາຂອງຈີນ ຢູ່ໃກ້ເກາະ Okinawa 
ໜ່ວຍທະຫານຍາມຝັ່ງທະເລຍີ່ປຸ່ນເຂົ້າໄປສະກັດກັ້ນເຮືອຈີນ ຢູ່ປະມານ 150 ກິໂລແມັດຫ່າງຈາກໝູ່ເກາະ ທີ່ຈີນ, ຍີ່ປຸ່ນ ແລະໄຕ້ຫວັນ ຕ່າງກໍອ້າງເອົາກໍາມະສິດນັ້ນ.
ໜ່ວຍທະຫານຍາມຝັ່ງທະເລຍີ່ປຸ່ນ ໄດ້ເຂົ້າສະກັດກັ້ນເຮືອ ຫາປາຂອງຈີນລໍານຶ່ງ ຢູ່ໃກ້ເກາະ Okinawa ທາງພາກໃຕ້ ຂອງປະເທດ ແລະໄດ້ກັກຂັງກັບຕັນເຮືອລໍາດັ່ງກ່າວໄວ້ ໃນ ຖານສົງໄສວ່າ ທໍາການຫາປາໂດຍບໍ່ໄດ້ຮັບອະນຸຍາດ ຢູ່ໃນ ເຂດເສດຖະກິດທີ່ເປັນສິດຜູກຂາດຂອງຍີ່ປຸ່ນ ໜ່ວຍທະຫານຍາມຝັ່ງທະເລຍີ່ປຸ່ນເວົ້າວ່າ ຕົນໄດ້ເຂົ້າໄປສະ ກັດກັ້ນເຮືອຈີນ ຢູ່ປະມານ 40 ກິໂລແມັດ ຫ່າງຈາກຊາຍຝັ່ງ ທະເລຂອງເກາະ Miyaki ຫລື ປະມານ 150 ກິໂລແມັດ ຫ່າງ ຈາກໝູ່ເກາະໃນທະເລຈີນຕາເວັນອອກ ທີ່ຖືກອ້າງເອົາກໍາມະ ສິດໂດຍຈີນ, ຍີ່ປຸ່ນ ແລະໄຕ້ຫວັນນັ້ນ ທະຫານຍາມຝັ່ງທະເລ ເວົ້າວ່າ ເຮືອຈີນລໍານັ້ນ ແມ່ນມີລູກເຮືອຢູ່ 13 ຄົນ ບັນຫາຂັດແຍ້ງທີ່ຝົດເດືອດອ່ອນໆມາເປັນເວລາດົນນານ ກ່ຽວກັບອໍານາດໃນການຄວບ ຄຸມໝູ່ເກາະ ທີ່ຍີ່ປຸ່ນເອີ້ນວ່າ Senkaku ແລະຈີນເອີ້ນວ່າ Daioyu ນັ້ນ ໄດ້ເພີ້ມທະວີ ຮ້າຍແຮງຂຶ້ນໃນຊຸມເດືອນໝໍ່ໆມານີ້ ໃນຂະນທີ່ຈີນພະຍາຍາມຈະຢືນຢັນກໍາມະສິດຂອງ ຕົນໃນຂົງເຂດອັນກວ້າງໃຫຍ່ ຢູ່ໃນເຂດທະເລຈີນໃຕ້ ແລະຕາເວັນອອກ ທັງສອງຝ່າຍຕ່າງກໍໄດ້ຮີບຮ້ອນສົ່ງຍົນລົບອາຍພົ່ນ ແລະເຮືອຂອງຕົນ ອອກລາດຕະເວນ ຢູ່ໃນເຂດດັ່ງກ່າວ ໃນຂະນະທີ່ຄວາມເຄັ່ງຕຶງ ໄດ້ເພີ້ມທະວີຂຶ້ນ ໃນວັນເສົາວັນນີ້ ນາຍົກລັດຖະມົນຕີຍີ່ປຸ່ນ ທ່ານ Shizo Abe ກ່າວຕໍ່ສະມາຊິກຂອງໜ່ວຍ ທະຫານຍາມຝັ່ງທະເລຢູ່ເກາະ Okinawa ວ່າ ຍີ່ປຸ່ນຈະປົກປ້ອງໝູ່ເກາະທີ່ເປັນບັນຫາ ຂັດແຍ້ງກັນດັ່ງກ່າວ ໃຫ້ເຖິງທີ່ສຸດ